Խորինոկարցինոմա

**Խորինոկարցինոման** ընկերքի չարորակ տրոֆոբլաստիկ քաղցկեղ է։ Այն բնութագրվում է թոքերում վաղաժամ արյունածին մետաստազավորմամբ։ Այն պատկանում է հղիության տրոֆոբլաստիկ հիվանդությունների (GTD)  դասին։ Քաղցկեղը դասակարգվում է նաև որպես սեռական բջիջների ուռուցք և կարող է առաջանալ ամորձու կամ ձվարանների կազմում։

## Նշաններ և ախտանիշներ
Խորինոկարցինոմային բնորոշ են՝

* խորիոնային գոնադոտրոպինի շատ բարձր մակարդակը,
* հեշտոցային արյունահոսությունը,
* շնչահեղձությունը,
* արյունախխումը (արյուն հազ),
* կրծքավանդակի ցավը,
* կրծքավանդակի ռենտգեն պատկերով տարբեր արտահայտվածության ինֆիլտրատիվ փոփոխությունները երկու թոքերում,
* թիրեոտրոպ հորմոնի մակարդակի նվազումը։

Տղամարդկանց մոտ կարող է դիտվել մաշկի գույնի մգացում, խորիոնային գոնադոտրոպինի (ԽԳ) կողմից ալֆա մելանոցիտ խթանող հորմոնի ռեցեպտորների դրդման հետևանքով, գինեկոմաստիա և քաշի կորուստ, ԽԳ-ի կողմից լյուտեինիզացնող, ֆոլիկուլոխթանիչ և թիրեոտրոպ հորմոնի ռեցեպտորների դրդման հետևանքով։

## Պատճառներ
Խորինոկարցինոմային սովորաբար նախորդում են հետևյալները.

* բշտիկային զանգվածը,
* ինքնաբեր վիժումը,
* էկտոպիկ հղիությունը,

* նորմալ ժամկետով հղիությունը։

Հազվադեպ լինում են դեպքեր, երբ խորինոկարցինոմայի առաջնային օջախը տեղակայվում է ընկերքից դուրս, այլ օրգաններում և, շատ հազվադեպ, ամորձիներում։ Ամորձիների մաքուր խորիոկարցինոման ներկայացնում է մեծահասակների սեռական բջիջների ուռուցքների ամենաագրեսիվ պաթոլոգիական տարբերակը, որին բնորոշ է վաղ հեմատոգեն և լիմֆոգեն մետաստատիկ տարածմանը։ Վաղ տարածման և հակաքաղցկեղային դեղամիջոցների նկատմամբ բնորոշ դիմադրության պատճառով հիվանդները վատ կանխատեսում ունեն։

Խորիոկարցինոման կարող է առաջանալ նաև ձվարաններում և այլ օրգաններում։

## Ախտաբանություն
Բնութագրական առանձնահատկությունն այն է, որ տեղի է ունենում սինցիտիոտրոֆոբլաստների և ցիտոտրոֆոբլաստների նույնականացման խանգարում ընկերքային հարթակի ձևավորման ժամանակ։ Քանի որ խորիոկարցինոմանյի կազմի մեջ ներառվում են սինցիտիոտրոֆոբլաստները (բետա-խորիոնային գոնադոտրոպին արտադրող բջիջներ), արյան մեջ առաջացնում են մարդու բետա-խորիոնային գոնադոտրոպինի մակարդակի բարձրացում։

Սինցիտիոտրոֆոբլաստները էոզինոֆիլ ցիտոպլազմով մեծ բազմակորիզ բջիջներ են։ Նրանք հաճախ շրջապատում են ցիտոտրոֆոբլաստներին՝ հիշեցնելով նրանց նորմալ անատոմիական հարաբերությունները ընկերքային հարթակում։ Ցիտոտրոֆոբլաստները բազմաշարք, միակորիզ բջիջներ են՝ հիպերքրոմ կորիզներով և թափանցիկ կամ գունատ ցիտոպլազմով։ Զազնվածային արյունահոսության ժամանակ կարող է հայտնաբերվել արյունային զանգվածներում։
Պատկեր:Choriocarcinoma_-_high_mag.jpg|բարձր չարորոկացում
Պատկեր:Choriocarcinoma_-_very_high_mag.jpg|շատ բարձր չարորակացում


## Բուժում
Քանի որ հղիության խորիոկարցինոման (որը առաջանում է բշտիկային զանգվածից) պարունակում է պրենատալ ԴՆԹ (հետևաբար պրենատալ անտիգեններ), այն չափազանց զգայուն է քիմիաթերապիայի նկատմամբ։ Բուժման արդյունավետությունը, նույնիսկ մետաստատիկ գեստացիոն խորիոկարցինոմայի դեպքում, ավելի քան 90% է, երբ օգտագործվում է բշտիկային զանգվածի և խորիոկարցինոմայի համար նախատեսված քիմիաթերապիան։

2019 թվականի դրությամբ ցածր ռիսկային հիվանդների դեպքում խորհուրդ է տրվում բուժում մետոտրեքսատով կամ ակտինոմիցին-D-ով, մինչդեռ ինտենսիվ համակցված սխեմաներ կան՝ ներառյալ EMACO (էտոպոզիդ, մետոտրեքսատ, ակտինոմիցին D, ցիկլոֆոսֆամիդ և վինկրիստին (Oncovin)), որը խորհուրդ է տրվում միջանկյալ կամ բարձր ռիսկային հիվանդների դեպքում։

Հիստերէկտոմիա (արգանդի վիրահատական ​​հեռացում) կարող է առաջարկվել 40 տարեկանից բարձր հիվանդներին, ովքեր չեն գտնվում ռեպրոդուկտիվ տարիքում և արգանդի հեռացումը նրանց համար խոչընդոտ չէ։ Այն կարող է պահանջվել նաև ավելի ցածր տարիքի հիվանդներին, որոնց մոտ առկա է հիվանդության ծանր ընթացք և չվերահսկվող արյունահոսություն։

Ամորձիում առաջացող խորիոկարցինոման հազվադեպ է հանդիպում, սակայն ունի ավելի չարորակ ընթացք և բարձր կայունություն քիմիաթերապիայի նկատմամբ։ Նույնը վերաբերում է ձվարանում առաջացող խորիոկարցինոմային։ Ամորձիների խորիոկարցինոման ունի ամենավատ կանխատեսումը բոլոր սեռական բջիջների քաղցկեղներից։
Պատկեր:Diagram_showing_stage_1_choriocarcinoma_CRUK_190.svg|1-ին աստիճանի խորիոկարցինոմա
Պատկեր:Diagram_showing_stage_2_choriocarcinoma_CRUK_207.svg|2-րդ աստիճանի խորիոկարցինոմա
Պատկեր:Diagram_showing_stage_3_choriocarcinoma_CRUK_220.svg|3-րդ աստիճանի խորիոկարցինոմա
Պատկեր:Diagram_showing_stage_4_choriocarcinoma_CRUK_229.svg|4-րդ աստիճանի խորինոկարցինոմա


## Ծանոթագրություններ

 

Կատեգորիա:Գինեկոլոգիա
Կատեգորիա:Գինեկոլոգիական հիվանդություններ
Կատեգորիա:Կանանց առողջություն
Կատեգորիա:Մանկաբարձություն
Կատեգորիա:Ուռուցք
Կատեգորիա:Ուռուցքաբանություն
Կատեգորիա:Ուռուցքների տեսակներ